૧૯૯૫ની સાલમાં અરુણ દવેએ વિશ્વભરમાં સૌ પ્રથમ વખત એઈડ્સ મોબાઈલ હેલ્પલાઇન શરૂ કરી. ૨૦૦૭ની સાલમાં તેમણે એઈડ્સ અંગેનું સામાયિક પણ બહાર પાડ્યું. અનેક સંસ્થા, શાળા-કોલેજ અને યુનિ.ને પોતાના એઈડ્સ કેમ્પેઈનમાં સામેલ કરી. રાજકોટમાં જ અરુણ દવેએ શાળા, વિદ્યાર્થી અને વાલીઓ સંગે મળી એઈડ્સ એવરનેસનું પ્રતિક ગણાતી રેડ રિબન બનાવવાનો વિશ્વ વિક્રમ ત્રણ-ત્રણ વાર સર્જ્યો. જોતજોતામાં તો who, unaids, undp, unesco, uno, unicef વગેરે જેવી સંસ્થાઓએ અરુણ દવેની એઈડ્સ અવેરનેસ કામગીરીની નોંધ લેતા વૈશ્વિક કક્ષાએ તેમને બિરદાવ્યા. વિદેશમાં યોજાતી એઈડ્સ કોન્ફરેન્સમાં તેમને અવારનવાર તેડાવવામાં આવ્યા.